جے اوسو

جوشوا سیموئیل فاتو (Joshua Samuel Fatu) (پیدائش 22 اگست، 1985) ایک امریکی پیشہ ورانہ ریسلر ہیں جو اپنے رنگ نام جے اُوسو (Jey Uso) سے مشہور ہیں۔ وہ اس وقت ڈبلیو ڈبلیو ای کے ساتھ منسلک ہیں، جہاں وہ "مین ایونٹ" جے اُوسو کے لقب کے تحت را برانڈ پر پرفارم کرتے ہیں۔ وہ اپنے بھائی جمی اوسو کے ساتھ بطور دی اوسوز موجودہ ورلڈ ٹیگ ٹیم چیمپئن شپ کے حامل ہیں۔ اس کے علاوہ وہ پیشہ ور ریسلرز کے مشہور انوئی خاندان کے رکن بھی ہیں۔

جے اوسو نے بچپن سے ہی اپنے والد اور ڈبلیو ڈبلیو ای ہال آف فیم کے رکن ریکیشی سے تربیت حاصل کی اور 2008 میں ریسلنگ کا آغاز کیا۔ 2010 میں ڈبلیو ڈبلیو ای کے اس وقت کے ترقیاتی ادارے فلوریڈا چیمپئن شپ ریسلنگ (FCW) میں شمولیت اختیار کی اور اپنے جڑواں بھائی جمی اسو کے ساتھ بطور جولز اسو ریسلنگ کی، جہاں وہ ایف سی ڈبلیو فلوریڈا ٹیگ ٹیم چیمپئن شپ جیتنے میں کامیاب رہے۔ اسی سال کے آخر میں انھیں مین روسٹر میں شامل کر لیا گیا۔ جولائی 2021 سے جون 2023 تک وہ مشہور ولن گروپ دی بلڈ لائن کا حصہ رہے۔

بطور "دی اوسوز" جے اسو کے پاس ڈبلیو ڈبلیو ای کی تاریخ میں سب سے طویل ٹیگ ٹیم چیمپئن شپ کے دور کا ریکارڈ ہے جو 622 دن پر محیط تھا۔ یہ سنگ میل انھوں نے اپنی پانچویں ڈبلیو ڈبلیو ای اسماک ڈاؤن ٹیگ ٹیم چیمپئن شپ کے دوران حاصل کیا۔ مجموعی طور پر وہ ڈبلیو ڈبلیو ای میں آٹھ بار ٹیگ ٹیم چیمپئن رہ چکے ہیں، جس میں تین بار ڈبلیو ڈبلیو ای را ٹیگ ٹیم چیمپئن شپ کی جیت اور 2014 اور 2015 میں "ٹیگ ٹیم آف دی ایئر" کا سلیمی ایوارڈ جیتنا شامل ہے۔ 2017 میں انھوں نے تین مختلف مواقع پر اسماک ڈاؤن ٹیگ ٹیم چیمپئن شپ جیتی، جس کے بعد 2019 میں چوتھی اور 2021 میں پانچویں بار یہ اعزاز حاصل کیا۔ وہ پہلی ایسی ٹیم ہیں جس نے را اور اسماک ڈاؤن دونوں ٹیگ ٹیم چیمپئن شپس جیتیں اور پہلی ٹیم جس نے انھیں بیک وقت ان ڈسپیٹیڈ ڈبلیو ڈبلیو ای ٹیگ ٹیم چیمپئن شپ کے طور پر اپنے پاس رکھا۔ ان دونوں بھائیوں نے کئی بڑے پے-پر-ویو ایونٹس کو ہیڈ لائن کیا، جن میں ریسل مینیا 39 کی پہلی رات کا مرکزی مقابلہ بھی شامل ہے۔

 حوالہ جات 

زمرہ:1985ء کی پیدائشیں
زمرہ:اکیسویں صدی کے مرد پیشہ ور پہلوان
زمرہ:امریکی مرد پیشہ ورانہ پہلوان